Jalutuskäik Mooji Babaga
Luksuse unerohu-tablett 15-11-2017
Su vabadusejanu peab olema nii põletav,
sest mõnikord
kui tulevad rasked katsumused, me hakkame palvetama ja mediteerima
ohverdame oma elu ja alistume Tõele.
Kui tuleb valu, kui tulevik muutub ebakindlaks,
kui miski ähvardab meid,
siis me teeme seda.
Kuid kui tuleb hingetõmbeaeg,
kui tuleb rahu,
kui hirm kaob,
me tunneme suurt kergendust, me oleme väga õnnelikud,
me läheme magama.
Ma ei taha öelda, et me peaksime püüdma endale hirmu ja raskusi ligi tõmmata.
Ma ütlen, et ärme keskenda oma südant ja meelt maailma küllusele ja toredusele,
sest need on otsijale unerohu-tabletiks.
Las Kõigekõrgem annab selle.
Ja siis saab sulle osaks õnn, mis ei saa iial kaduda.
Sest maailmast leitav rõõm on lühiajaline
ja...
sellest pole suurt kasu
kui see on üksnes rõõm, mis on pelgalt ihu-rõõmud ja rõõm asjadest,
mitte olemise rõõm.
Seega...
tõeline otsija püüdleb kestva ja tõelise, mitte ajutise või näilise poole.
Seega neis areneb loomulikult välja võime vahet teha,
ära tunda, mis on ebatõeline, mis vaid näib tõelisena.
See jõud kasvab nende sees
ja toidab kogu nende olemust
see tõejanu
ja nad on rahul.
Rikas olemine, füüsiline, materiaalne rikkus
ei taga sulle õnne.
See võib pakkuda sulle küll naudingut,
see võib anda sulle ka võltsi kindlustunde,
aga see ka võtab midagi.
Sest elades liiga suures külluses muututakse laisaks
peaaegu igakülgselt, välja arvatud oma püüdes säilitada
seda, mis selle kindlustunde annab.
Ses osas ei olda laisk, seda püütakse kõigest väest alal hoida.
Ma ei taha sellesse laskuda, meil pole vajadust sel pikemalt peatuda, ainult meelde tuletada,
et sa pead leidma selle, mis on sulle tõeliselt oluline.
Kui selleks on tõeline õnn, mis tuleb su olemusest
ja sa oled üks neist, kes on seda juba maitsta saanud,
jätka Olemisele mediteerimist.
Jätka süüvimist teadvuse sügavamasse olemusse selle inimväljenduses,
jätka sellesse juurdumist
nii et kui ajatuuled tulevad ja lähevad, ajaliivad,
ei pühita sind minema.
Sa pole kunagi ülielevil või masendunud millestki, mis elu toob,
sest sulle on südames ja meeles juba selge, et see kestab vaid üürikest aega,
see ei jää kestma.
Ja muidugi me tunneme valu, sest siin, selles mõõtmes on ka armastus,
ja isegi egol on elus oma osa täita,
et me jätkaks kasvamist, arenemist ja õppimist.
Kuid õnnistatud on see, kes on leidnud Tõe
ja kelle elu annab sellest tunnistust
ja on tõestuseks elavale Tõele.
Selline on haruldane.
Olgu sa see.
Üks neist.
Ole õnnistatud.